**Inițiativa cetățenească europeană - Luați inițiativa!** Articol

[title]

**Inițiativa cetățenească europeană: Instrumentul cu care puteți modela politicile europene**

[headline]

**Inițiativa cetățenească europeană este un instrument al democrației participative care le permite cetățenilor Uniunii Europene să aibă un cuvânt mai greu de spus în privința politicilor europene care au un impact asupra vieților lor. Cu ajutorul său puteți să vă raliați unei cauze care animă și alte persoane din UE, să încurajați dezbateri pe tema respectivă și să inițiați reforme propunând modificări legislative concrete.**

[body]

Aveți o soluție la o problemă cu care se confruntă Europa, dar credeți că nu vă puteți face auzit singur? Inițiativa cetățenească europeană vă dă puterea de a acționa în legătură cu aspecte care vă preocupă. Intrând în contact cu alte persoane din Europa care luptă pentru aceeași cauză, puteți să vă faceți mai bine auzit, să vă aduceți preocupările în atenția factorilor de decizie, să promovați schimbarea și să influențați politicile UE.

O inițiativă poate fi lansată de 7 cetățeni ai UE care locuiesc în 7 state membre diferite. Odată ce inițiativa a obținut 1 milion de semnături, Comisia Europeană decide ce măsuri trebuie luate. În calitate de cetățean al UE, puteți fie să intrați într-un grup pentru a lansa o inițiativă, fie să sprijiniți inițiative deja demarate. Europenii pot lansa inițiative în orice domeniu în care Comisia Europeană are competența de a propune legislație, de exemplu protecția consumatorilor, energie, agricultură, transport etc.

Pentru mai multe informații cu privire la inițiativa cetățenească europeană, inclusiv lista inițiativelor care pot fi susținute în acest moment, vizitați pagina ec.europa.eu/citizens-initiative

#EUTakeTheInitiative